Sähkösopimuksen hintaan vaikuttavat esimerkiksi:
sähkönkulutus: rakennuksen tyyppi, sijainti, lämmitysmuoto jne.
sopimuksen tyyppi: määräaikainen vai toistaiseksi voimassa oleva
sähköenergian hinta, sähkön siirtohinta ja sähköverot
Sähköä tarvitaan esimerkiksi rakennusten valaistukseen, sähkölaitteisiin sekä lämmittämiseen. Sähkösopimusten hintavertailu tarkoittaa, että sopimuksenottaja vertailee useita sähköyhtiöitä sekä sähkötarjousten sisältöjä keskenään. Sähkölaskun kuluja voi arvioida ensinnäkin rakennuksen tyypin ja maantieteellisen sijainnin mukaan. Suurempien rakennusten, kuten omakotitalon, yrityksen liiketilan tai tuotantotilojen sähkölaskut ovat tyypillisesti suurempia verrattuna esimerkiksi pieneen kerrostaloasuntoon. Yleensä myös mitä pohjoisemmaksi mennään, sitä suuremmaksi myös lämmitystarve muodostuu. Koska suurin osa sähkölaskusta on lämmityskuluja, vaikuttaa sähkösopimuksen kuluihin pitkälti myös kiinteistön lämmitysmuoto eli onko kyseessä esimerkiksi maalämpö, kaukolämpö vai suora sähkölämmitys.